819 САСТАСЕАЕ: GEOGRAPHIA—QUALITATES ET USUS. 320 
In universo familia in Brasilia divulgatione extensa 
gaudet. Omnes regiones ad proventum aptae ab ea plus 
minus, interdum copia ingenti, inhabitantur. Plurimae spe- 
cies in civitatibus australioribus, quae Uruguay, Paraguay 
et civitates Argentinas tangunt, reperiuntur; at Pernambuco, 
Parahyba, Rio Grande del Norte et Ceará illis non post- 
ponendae esse videntur. De speciebus autem harum regionum 
paulisper modo novimus. 
Solum specifice compositum Cactaceae non praeferunt ; 
qualitates physicae momenti gravioris quam chemicae videntur. 
Aridum permeabile arenosum durum et praesertim fissurae 
rupium maxime idonea. Arenas mobiles et agros humosos 
pinguesque fugiunt. Loca sterilia, quae vix gramini ulli vel 
licheni nutrimentum praebent, a Cactaceis interdum densis- 
sime obteguntur. Echinocacti et Malacocarpi et Melocacti 
more Sempervivorum scopulos nudos hine inde vegetatione 
viridi ornant. Peireskiae foliis viridibus praeditae plantas 
silvestres et sepium intercedunt et Cactaceae epiphytieae ge- 
nerum Epiphylli, Zygocacti et Rhipsalidis in silvis primaevis 
densissimis inveniuntur. 
In civitate Minas Geraés et in Comarca de Serro Frio 
formae Echinocacti illae, quae Mamillariam ob costas in tu- 
bercula dissolutas tali modo simulant, ut cl Martius eas 
pro speciebus Mamillariae sumpserit, quantitate saepius in- 
genti solum obtegunt. Plures auctor clarissimus narravit 
in cacumina altissima ipsa adscendisse, ita ut in vertice 
montis Itambé da Villa do Principe Cactaceae cum Xiridis, 
Eriocauli et Barbaceniae generibus simul inveniret. 
In planitiebus Brasiliae elatioribus interioribus Cerei 
erecti stricti simplices vel peculiariter ramosi magis pro- 
veniunt et his locis pro parte vegetationem componunt quam 
Caa-tinga vocant. Baccae Cactacearum ibi cum fructibus 
arborum Ambú (Spondias tuberosa Arr.) et Joazeiro (Zi- 
zyphus Joazeiro Mart.) appellatarum nutrimentum interdum 
fere solitarium gregibus offerunt. Caules succosi non minus 
hine inde, si aestas calidissima et ventus torridus flumina 
exaruerunt, pecori potionem dant. Pro actione pietatis ha- 
betur, si cultro caules aculeatos decapitas et armis privas, 
ne animalia siti cruciata in eos irruant et periculose laedantur. 
Ubi Cerei abundant, vulgo arbusculae, quae silvam hu- 
milem componunt, ab iis supprimuntur et in civitatibus 
Bahia, Pernambuco et Ceará, eos praesertim alentibus, illae 
formae interdum characterem vegetationes solae determinant. 
Ut jam supra dixi, species plurimae Brasiliae interioris 
ad hune usque diem ignotae, itaque maxime recommendo, has 
diligenter colligi et hortis Europaeis tradi. 
SCHUMANN. 
QUALITATES ET USUS CACTACEARUM. 
Si caulis vel articulus Cactacearum cultro tentatur, e 
vulnere mucus effunditur, qui partes vicinas plus minus co- 
piose superfluit, instrumentum inquinat et vulgo tali con- 
sistentia gaudet, ut fila trahantur. Cellulae magnae cortici 
et medullae amplae peculiares mucum plerumque insipidum 
qualitatibus indifferentibus includunt. Articuli specierum qua- 
rundarum praesertim Opuntiae et Nopaleae lati longitudina- 
liter dissecti saepe ad tumores duros curandos adhibentur; 
impositi illos emolliunt et maturescunt. Tritos et contusos 
musculis et artubus rheumatismo affectis incolae Americanae 
superimponunt et hos magni pretii esse ferunt. 
Succus specierum aliarum е. g. Cerei grandiflori Mill., 
C. fimbriati DC. et C. flagelliformis Mill. omnino haud indif- 
ferens videtur; nam in insulis Antillanis pro remedio hydra- 
gogico, anthelmintico et epispastico habetur. Opuntia ficus 
Indica Mill. in insulis Graecis hodie magna quantitate culta 
gummi quoddam exsudat et succus Opuntiae vulgaris Mill. 
in Peruvia adhibetur, ut materies in decoctu corticis Chinae 
suspensas praecipitet. 
Mamillariae species haud paucae contra in caule succum 
lacteum acrem et etiam causticum continent, qui cuti illinitus 
eum rubescit et dolorem efficit. Fere ad lac, quod Euphor- 
biaceae effundunt, proprietatibus accedit ille suecus; nuper- 
rime autem cl. Lewin Berolinensis in Anhalonio Lewinü 
Hennings, Mexicanae ditionis cive, venenum detexit efficacis- 
simum, Strychnino qualitatibus affine. 
Cactaceae plurimae hominibus nutrimenta magni mo- 
menti et saluberrima offerunt. In regionibus aquae inopibus 
incolae et animalia partes caulium succosorum frangunt et 
fluida frigida exsugunt; loca exstant, ubi Mamillariae et 
Echinocacti soli fontes exhibent, e quibus sitim sedant. 
Artieuli Opuntiarum ab Indianis saepius in cineribus 
torrentur; cortex facile ab interiore parte detrahitur et 
mucilago gelatinosa gustu jucundo-acilulo editur. Illi quo- 
que ехзїсса{1 serius cum carne et oleribus coquuntur. Se 
mina Echinocacti Wislizeni Engelm. ab Hispano-Mexicanis 
ut nonnullarum specierum aliarum generis, Visnaga salu- 
tatarum tosta et trita ptisanam vel polentam quandam of- 
ferunt et ad panes ipsos coquendos in usu sunt. Non minus 
contentus totius trunci fissi et exeavati cum carne, farina 
et condimentis impositus et dein coctus alimentum expeten- 
qum praebet. 
Majoris momenti autem fructus Cactacearum. Multarum 
specierum generum Opuntiae, Peireskiae, Cerei baccae cibum 
sapore grato offerunt. Ob eas in Europa australi nunc . 
Opuntiae species diversae coluntur et tempore maturitatis, 
quod vix mensem unicum perdurat, ab omnibus eduntur, in- 
terdum tali quantitate, ut homines morbo quodam cholerae 
simili e vita decedant. Omnibus autem praestant baccae 
Cerei triangularis Haw. et C. gigantei Engelm.  Ulterioris 
fructus piriformes viridi-flavi aculeis paucis parvis dissitis in- | 
structi et ante maturitatem decidui carnem gratissimam in- 
cludunt. Aut ab arboribus carpti immediate eduntur aut 
calore solis exsiceati in spathis Zeae maydis florum includun- 
tur et conservantur. Syrupum suavissimum ex iis fabricant, 
qui multos per annos non mutatur. Cum aqua commixtus 
brevi tempore effervescit et vinum praebet ab Hispano-Me- 
xicanis Tis salutatum, quod vino e Viti vinifera praeparato 
haud absimile et valde inebrians traditur. Eodem modo in- 
